**24-րդ շաբաթ**

**Ամսաթիվ՝** —————————

**Կրթական հարթակ՝ 2-րդ**

**ՈՒսուցիչ՝** —————————————————

**Դասագիրք՝ «Մայրենի 1», Անժել Քյուրքչյան**

**Կրկնողություն - Բանավոր բացատրել նախորդ դասի հետևյալ բառերի իմաստը․**

*Պայծառ, ձյուն, աչք, երգել*

**Մշակույթ – Կանանց տոնը Հայաստանում**

Հայաստանում մարտի 8 -ը համարվում է կանանց, գեղեցկության եւ մայրության միջազգային օր, սակայն մեր երկրում տոն է ոչ միայն այս օրը, այլեւ, ի ուրախություն հայ կանանց՝ մարտի 8 -ից սկսած մինչ ապրիլի 7-ը համարվում է կանանց միամսյակ: Այս ամիս հայ տղամարդիկ իրենց կանանց, մայրերին, քույրերին նվիրում են տարբեր նվերներ, ծաղիկներ, օծանելիքներ, փափուկ խաղալիքներ, հուշանավերներ եւ այլն: Մարտի 8 -ը Հայաստանում համարվում է ոչ աշխատանքային օր:

**Հարցեր և առաջադրանքներ**

* Հայաստանում ե՞րբ են նշում կանանց տոնը:
* Ինչպիսի՞ նվերներ են ստանում կանայք իրենց տոնին:
* Դու ինչպե՞ս շնորհավորեցիր քո մայրիկին, տատիկին, քույրիկին:

**Հանձնարարություններ**

1. **Բառագիտություն** – Բառատետրում արտագրել և սովորել հետևյալ բառերի բացատրությունները․
   * *Պայծառ – լուսավոր, արևոտ*
   * *Ծափ զարկել – ձեռքի ափերը միմյանց բախել, ծափահարել*
   * *Խլվլալ – շարժվել*
   * *Փեթակ – տեղ, որտեղ ապրում են մեղուները*
2. **Ուղղագրություն** – Աշխատանքային տետրում մեկական տողով գրել ***պայծառ, ձյուն, աչք, երգել***բառերը և սովորել դրանց ուղղագրությունը:
3. **Քերականություն** –Միավանկ և բազմավանկ բառեր

* Վանկ կոչվում է այն հնչյունը կամ հնչյունների խումբը, որը արտասանվում է միանգամից, մեկ շնչով:
* Մեկ վանկ ունեցող բառը կոչվում է միավանկ: Օրինակ, աչք, շուն, բառ:
* Մեկից ավելի վանկ ունեցող բառը կոչվում է բազմավանկ: Օրինակ, աթոռ, գարուն, հայրենիք:

1. **Բերել միավանկ և բազմավանկ բառերի օրինակներ։**
   * **Միավանկ բառեր**

———————————

———————————

———————————

* + **Բազմավանկ բառեր**

———————————

———————————

———————————

1. **Կրկնել այբուբենի բոլոր տառերը:**

**Տնային հանձնարարություններ**

**Գրականություն**

Կարդալ «Սիրուն է, գարուն է» բանաստեղծությունը (էջ 20), կարողանալ սեփական բառերով վերարտադրել և պատասխանել առաջադրված հարցերին։

* Ինչի՞ մասին էր բանաստեղծությունը:
* Պատմիր, թե գարունը ինչպես եկավ:
* Դու ուրախանո՞ւմ ես, երբ գարուն է գալիս. ինչո՞ւ:

**Հայոց լեզու**

1. Աշխատանքային փաթեթի վերջում ներառած բառագիտության և ուղղագրության բաժիններում առաջադրված 4 հանձնարարությունների կատարում։
2. Սովորել նոր բառերի բացատրություններն ու ուղղագրությունը։
3. Կրկնել այբուբենի բոլոր տառերը:
4. Դասանյութը աշխատանքային փաթեթում է։ Կրկնել դասանյութը և կատարել դասանյութում առաջարկված առաջադրանքները։

**Մշակույթ**

Ծնողների օգնությամբ կարդալ/կրկնել **«Կանանց տոնը Հայաստանում*»*** դասանյութը, կարողանալ սեփական բառերով վերարտադրել և պատասխանել առաջադրված հարցերին։